**HALIMBA KÖZSÉG ÖNKORMÁNYZATA KÉPVISELŐ-TESTÜLETÉNEK**

**19/2020. (X.30.) önkormányzati rendelete**

**az önkormányzat vagyonáról és a vagyongazdálkodás szabályairól**

Halimba Község Önkormányzatának Képviselő-testülete Magyarország Alaptörvényének 32. cikk (2) bekezdésében és a Magyarország helyi önkormányzatairól szóló 2011. évi CLXXXIX. törvény 143. § (4) bekezdés i) pontjában kapott felhatalmazása alapján, a nemzeti vagyonról szóló 2011. évi CXCVI. törvény 5. § (2) bekezdés b) és c) pontjában, valamint a 18. § (1) bekezdésében, az államháztartásról szóló 2011. évi CXCV. törvény 97. § (2) bekezdésében és a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében meghatározott feladatkörében eljárva a következőket rendeli el:

**1. A rendelet hatálya**

**1. §**

(1) E rendelet hatálya kiterjed Halimba Község Önkormányzata (a továbbiakban: önkormányzat) tulajdonában lévő

a) ingatlanokra,

b) ingó vagyontárgyakra,

c) az önkormányzatot megillető vagyoni értékű jogokra,

d) értékpapírokra, és

e) társasági részesedésekre

f) az önkormányzatra, az önkormányzati vagyon kezelőjére, hasznosítójára, használójára, az önkormányzat szerveire, intézményeire.

**2. §**

A rendelet hatálya nem terjed ki az önkormányzat tulajdonában lévő közterületek hasznosítására.

**2. Az önkormányzati vagyon csoportosítása, minősítése**

**3. §**

Az önkormányzati vagyon áll:

a) törzsvagyonból, ami lehet forgalomképtelen vagy korlátozottan forgalomképes, valamint

b) üzleti vagyonból, amely forgalomképes.

**4. §**

(1) Az önkormányzat kizárólagos tulajdonában álló forgalomképtelen vagyontárgyakat a rendelet 1. melléklete tartalmazza.

(2) A törzsvagyon részét képező, nemzetgazdasági szempontból kiemelt jelentőségű korlátozottan forgalomképes vagyonnak minősülő vagyonelemeket a 2. melléklet tartalmazza.

(3) A korlátozottan forgalomképes vagyoni kört a 3. melléklet tartalmazza.

(4) Az üzleti vagyoni körbe tartozó vagyontárgyakat a 4. melléklet tartalmazza.

**5. §**

(1) A forgalomképtelennek besorolt önkormányzati vagyontárgy, illetve vagyonrész nem idegeníthető el, nem megterhelhető, vállalkozásba, gazdasági társaságba nem apportálható, nem lehet követelés biztosítéka, tartozás fedezete.

(2) A korlátozottan forgalomképesnek besorolt önkormányzati vagyontárgyak elidegenítésének, megterhelésének, vállalkozásba, gazdasági társaságba vitelének, egyéb hasznosításának feltételeit törvény és e rendelet határozzák meg.

(3) A forgalomképesnek besorolt önkormányzati vagyontárgy, vagyonrész elidegenítése, megterhelése, vállalkozásba, gazdasági társaságba vitele vagy egyéb hasznosítása, azaz a tulajdonosi jogok gyakorlása az e rendeletben meghatározottak szerint történhet.

**6. §**

(1) A tulajdonosi jogokat gyakorló Képviselő-testület - ha magasabb szintű jogszabály eltérően nem rendelkezik – indokolt esetben dönthet a vagyontárgy forgalomképességének megváltoztatásáról (átminősítés). A döntést az átsorolandó vagyontárgy – átminősítést megelőző állapot szerinti – forgalomképessége alapján annak értékétől függetlenül hozza meg.

(2) Az (1) bekezdés szerinti átminősítésre azzal a feltétellel kerülhet sor, ha az adott önkormányzati vagyontárgy közszolgáltatási jellege, közcélú funkciója már megszűnt, vagy az a jövőben önkormányzati közszolgáltatási, közcélú feladatellátást nem szolgál, továbbá ingatlan vagyon esetén az átminősítés összhangban áll az adott ingatlanra vonatkozó érvényes szabályozási tervben foglaltakkal.

(3) Indokolt esetben, elsősorban településrendezési célból, - ha magasabb szintű jogszabály az adott vagyontárgy átminősítését nem tiltja meg - a Képviselő-testület az adott vagyontárgy jellegét megváltoztathatja, korlátozottan forgalomképes vagy forgalomképes vagyontárggyá nyilváníthatja.

(3) Új ingatlan vagyontárgy megszerzése esetén a tulajdonba vétellel egyidejűleg dönteni kell a vagyontárgy 3. §-ban foglaltak szerinti besorolásáról.

**3. Az önkormányzati vagyon nyilvántartása**

**7. §**

(1) Az önkormányzat vagyonát a Nyirádi Közös Önkormányzati Hivatal Halimbai Kirendeltsége (a továbbiakban: Hivatal) tartja nyilván a hatályos jogszabályi előírások figyelembevételével.

(2) Az önkormányzati vagyon nyilvántartása:

a) az ingatlanvagyon-kataszterben,

b) az értékpapír-nyilvántartásban,

c) az üzemeltetésre átadott vagyon-nyilvántartásban,

d) ingóság-nyilvántartásban

valósul meg.

(3) Az önkormányzat tulajdonában álló ingatlanvagyon és annak változása az ingatlanvagyon kataszterben kerül nyilvántartásra.

(4) A kataszter elkészítéséről, folyamatos vezetéséről, továbbá az önkormányzat tulajdonába kerülő ingatlanok tulajdonjogi vagy az ingatlanok jogi helyzetének változásával összefüggő intézkedések megtételéről a Hivatal gondoskodik.

(5) A vagyonleltárt a zárszámadás keretében kell elfogadni.

**4.** **Az önkormányzati vagyon értékének meghatározása**

**8. §**

Vagyontárgy szerzésére - kivéve ingó vagyontárgy kereskedelmi forgalomból történő beszerzése - továbbá az önkormányzati vagyon körébe tartozó vagyontárgy értékesítésére, vagy ellenérték fejében történő hasznosítására és megterhelésére irányuló döntést megelőzően az adott vagyontárgy forgalmi értékét az alábbiak szerint kell meghatározni:

a) ingatlan esetén hat hónapnál nem régebbi – erre jogosult szakértő által készített – forgalmi értékbecslés alapján. Az értékbecslés díjával a vételárat meg kell emelni.

b) ingó vagyontárgy esetén a könyv szerinti értéket kell alapul venni,

c) értékpapír esetén – amennyiben jogszabály másként nem rendelkezik - az egyes értékpapírtípusok piacán az értékesítés, hasznosítás idején kialakult árfolyam alapján,

d) társasági részesedést megtestesítő és egyéb vagyoni értékű jogot érintő döntés esetén három hónapnál nem régebbi üzleti értékelés alapján.

**5. A tulajdonosi jogok gyakorlása, hatáskörök**

**9. §**

(1) A tulajdonosi jogokat az e rendeletben foglaltak szerint az önkormányzat képviselő-testülete, vagy átruházott hatáskörben a polgármester gyakorolhatja.

(2) A tulajdonosi jogok gyakorlásával kapcsolatos, polgármesterre átruházott feladatok és hatáskörök:

a) az önkormányzat tulajdonában lévő ingatlanokon bárminemű vezetékjog és szolgalmi jog bejegyzéséhez való hozzájárulás;

b) önkormányzati tulajdonú területen történő közművezeték építéséhez szükséges tulajdonosi nyilatkozat megadása építésügyi és egyéb szakterületi hatósági eljárásokban,

c) az önkormányzati tulajdonban lévő ingatlanok, lakás és nem lakás céljára szolgáló helyiségekkel kapcsolatos tulajdonosi jogok képviselete;

d) a tulajdonosi jogok gyakorlása az ingó vagyon vonatkozásában,

(3) A polgármester havonta, de legkésőbb a szerződés megkötését követő testületi ülésen beszámol az önkormányzati vagyon hasznosítására kötött szerződésekről.

**10. §**

Gazdasági társaság alapítására, üzletrész vagy részvény vételére, értékesítésére, önkormányzati vagyontárgy gazdasági társaságba vitelére – a nemzeti vagyonról szóló 2011. évi CXCVI. törvényben (a továbbiakban: Nvtv.) foglalt követelmények betartásával - kizárólag a képviselő-testület jogosult.

**11. §**

(1) Az önkormányzati vagyon tulajdonjogát ingyenesen átruházni kizárólag az Nvtv. 13. §-ban foglaltak figyelembevételével lehet.

(2) Az önkormányzati vagyon ingyenes átruházása a képviselő-testület hatásköre.

(3) Az önkormányzat a vagyontárgyait abban az esetben engedheti át, ha a vagyoni juttatásban részesülő:

a) a település érdekeit szolgáló oktatási, kulturális, egészségügyi, szociális vagy sporttevékenységet folytat,

b) közhatalmi, közbiztonsági, vagy védelmi feladatot lát el,

c) településfejlesztési feladatot végez, vagy

d) környezet és természet védelmére irányuló beruházást végez.

**12. §**

Az önkormányzati vagyontárgyak feletti tulajdonosi jogok gyakorlásával összefüggő ügyek döntésre való előkészítésével, a döntések végrehajtásával kapcsolatos teendők ellátása a Hivatal feladatkörébe tartozik, különösen:

a) előkészíti és végrehajtja az önkormányzati vagyontárgyak hasznosítására vonatkozó képviselő-testületi és polgármesteri döntéseket,

b) előkészíti a szerződéseket, megállapodásokat,

c) nyilvántartja és aktualizálja az önkormányzati vagyont, és

d) forgalmi értékbecsléseket, üzleti értékeléseket készíttet.

**6. Felajánlott vagyon elfogadása**

**13. §**

Bármely vagyontárgy és vagyoni értékű jog tulajdonjoga ingyenes vagy kedvezményes felajánlásának elfogadásáról a képviselő-testület dönt.

**7. A követelésekről való lemondás, a halasztott- és részletfizetés engedélyezése**

**14. §**

(1) Az önkormányzat a polgári jogi, munkajogi és egyéb jogviszonyból származó, vagy jogszabályi rendelkezésekből eredő követeléseiről kérelem alapján kizárólag e §-ban foglalt esetekben és módon mondhat le.

(2) Önkormányzati követelésről egészben vagy részben lemondani csak az alábbi esetekben lehet:

a) csőd- vagy felszámolási eljárás esetén,

b) bíróság által jóváhagyott egyezség keretében,

c) ha a követelés a végrehajtás során nem, vagy csak részben térült meg és a követelés további érvényesítésére – igazoltan – nincs lehetőség,

d) ha a követelés igazoltan csak veszteséggel (aránytalan költségráfordítással) érvényesíthető,

e) ha a követelés kötelezettje nem lelhető fel, s ez okirattal hitelt érdemlően bizonyítható,

f) önkormányzati többségi tulajdonban lévő gazdálkodó szervezet részére.

(3) Az önkormányzati behajthatatlannak nem minősülő követelésről – amennyiben az nem veszélyezteti kötelezettségeinek teljesítését – akkor mondhat le, ha

a) a nem kisösszegű követelés érvényesítése aránytalanul nagy, vagy a követelés mértékét meghaladó költségekkel járna,

b) a követelés érvényesítése a kötelezett természetes személy életkörülményeit bizonyítottan megnehezítené, vagy ellehetetlenítené, így különösen kiskorú gyermekei tartását, lakhatását, vagy tartási kötelezettsége körébe tartozó egyéb hozzátartozója tartását veszélyeztetné, vagy

c) az egy évet meghaladóan keletkezett kisösszegű követelés behajtása az évenkénti háromszori felszólítás ellenére eredménytelen, vagy

d) az adós nem lelhető fel, mert a megadott címen nem található, és felkutatása igazoltan nem járt eredménnyel,

e) a követelés érvényesítése a kötelezett gazdálkodó szervezet felszámolását, vagy végelszámolását eredményezné és ez valamely közérdekű cél megvalósulását veszélyeztetné, vagy az önkormányzat érdekeit sértené, és

f) a követelésről való lemondással járó előnyök összességükben meghaladják a lemondásból származó hátrányokat így különösen, ha a lemondás megkötött ügylet meghiúsulását akadályozná meg, vagy annak teljesedésbe menésért segítené elő.

(4) A behajthatatlanság tényét és mértékét bizonyítani kell. A behajthatatlan követelés leírása nem minősül követelés elengedésnek.

(5) A követelés elengedését a kötelezettnek írásban kell kérnie, amelyet részletesen indokolni köteles és a kérelméhez az azt alátámasztó dokumentumokat is csatolnia kell.

(6) A követelésről való lemondásról a képviselő- testület dönt.

(7) A követelés megtérülése érdekében – a kötelezett jövedelmi viszonyai és vagyoni helyzete figyelembevételével – a képviselő-testület a kötelezettnek legfeljebb 1 évig terjedő halasztott fizetést, vagy legfeljebb 3 évre szóló részletfizetést engedélyezhet.

(8) A követelésről való lemondás, a halasztott fizetés, a részletfizetés feltételeit a döntést követő 15 napon belül okiratba kell foglalni.

**8. Eljárás a tulajdonos képviseletében**

**15. §**

(1) E rendelet alkalmazása során az önkormányzat képviseletében a polgármester jár el, aki e jogát a polgári jog szabályainak megfelelően bízhatja másra.

(2) A gazdasági társaság legfőbb szervének (taggyűlés, közgyűlés) ülésén a tagsági jogokat a polgármester gyakorolja. Ezt a jogát az általa meghatalmazott személy útján is gyakorolhatja.

(3) Az önkormányzati vagyonelem elidegenítésével, hasznosításával, megterhelésével és az elővásárlási jog gyakorlásával kapcsolatos szerződéseket a polgármester írja alá.

**9. Az önkormányzati vagyon feletti rendelkezési jog**

**16. §**

(1) Önkormányzati vagyontárgy elidegenítése, használatba, vagy bérbeadása, továbbá más módon történő hasznosítása kétszázezer forint értékhatár felett - az Nvtv. 11. § (16) bekezdése és a 13. § (1) bekezdése rendelkezései figyelembevételével - versenyeztetési eljárás keretében történik.

(2) A versenyeztetési eljárás lehet:

a) nyílt pályázat,

b) meghívásos pályázat.

(3) Vagyontárgy elidegenítését, használatba vagy bérbeadását, továbbá más módon történő hasznosítását a képviselő-testület, a polgármester, illetve bármely természetes személy vagy gazdasági társaság kezdeményezheti.

(4) A kezdeményezéssel érintett ingatlant a képviselő-testület jelöli ki határozatával hasznosításra.

**17. §**

Nem kell versenyeztetési eljárást lefolytatni:

a) önkormányzati vagyontárgy átruházása vagy hasznosítása esetén, ha a vagyontárgy forgalmi értéke nem haladja meg a nettó kétszázezer forintot,

b) mezőgazdasági rendeltetésű földterület haszonbérbe adása, értékesítése esetén,

c) vagyoni értékű jog átruházása és hasznosítása esetén, ha a forgalmi érték nem haladja meg a nettó kettőszázezer forintot.

d) ha a hasznosítás közhasznú célt, vagy az önkormányzat kötelező feladatainak ellátását szolgálja,

e) eredménytelen pályázati eljárás esetén.

**10. Pályázati eljárás**

**18. §**

(1) A Képviselő-testület a pályázati kiírás jogosultságát bármely, a testület által egyszerűnek ítélt ügyben, egyedi határozattal, általában az alapvető ügyleti feltételek meghatározásával a polgármesterre ruházhatja át.

(2) A pályázati felhívást úgy kell közzétenni, hogy a közzététel és a benyújtási határidő között legalább 8 nap teljen el.

**19. §**

(1) A pályázati kiírásnak minimálisan tartalmaznia kell (értelemszerűen):

a) az elidegenítési ár alsó határát, vagy vételi ajánlat kérést (pályázati tárgyalás), elidegenítésnél, bérletnél, használatnál az elbírálás rendjét, a vételár megfizetés módját, a vételárból érvényesített, vagy érvényesíthető kedvezményeket, támogatások feltételeit,

b) a használati jog megszerzésének legalacsonyabb, területegységre megállapított értékét, (telkek esetén a közművesítettségi fokot és fekvést),

c) a helyiség rendeltetésszerű használata érdekében a pályázó által elvégzendő munkák meghatározását és annak elszámolási módját,

d) a bérlet, használat időtartamát, határozott vagy határozatlan idejét, konkrét időpontot, feltételt megjelölve,

e) szerződés megszűnésekor a bérlőt, használót terhelő helyreállítási kötelezettséget,

f) helyiség (telek) címét, helyrajzi számát, az alapterület nagyságát, műszaki jellemzőket, ingatlanra vonatkozó tulajdonosi (vagyonkezelői) jogosultságot, ajánlott vagy kötelező funkciót, ajánlott vagy kötelező tevékenységi kört vagy üzletkört,

g) bérleti díj alsó határát, és a bérleti díj emelésének feltételeit, szabályait,

h) szükséges esetben bánatpénz kikötését,

i) ingatlan és helyiség bérletnél, amennyiben szükséges, óvadék letételének és visszafizetésének kikötését és annak mértékét, letételének, kiegészítésének, felhasználásának és visszafizetésének módját,

j) a fizetendő bérleti díjat (alsó határos jelleggel), vagy a területegységre meghatározott bérleti díjat,

k) felhívást arra vonatkozó nyilatkozattételre, hogy a pályázati kiírásban foglalt feltételeket a pályázó tudomásul veszi és elfogadja,

l) tájékoztatást arra vonatkozóan, hogy a zárt borítékos eljárás esetén a nyertes kiválasztása milyen szempontok szerint történik,

m) felhívást a pályázati ajánlat benyújtásának tartalmi feltételeire, helyére és idejére,

n) a pályázati tárgyalás helyét, idejét,

o) a pályázati anyag díjazás ellenében történő átvétele lehetőségét (esetenként),

p) az elbírálás szempontjait.

(2) A pályázatot írásban kell benyújtani.

(3) A pályázatnak tartalmaznia kell (értelemszerűen)

a) a pályázó nevét, lakcímét, székhelyét, természetes személyazonosító adatait, gazdasági társaság esetén a cég adószámát, nyilvántartási számát,

b) hozzájárulását a pályázat körében személyes adatai kezeléséhez,

c) a pályázó jelenlegi tevékenységének megnevezését, a tervezett tevékenységét, a tervezett felhasználás célját,

d) nyilatkozatát a pályázati feltételekre és azok elfogadására,

e) nyilatkozatokat arra, hogy nincs köztartozása (vám, jövedék, állami, önkormányzati adó tartozása, állami pénzügyi alapokkal, állami célelőirányzatokkal kapcsolatos köztartozása),

f) a tevékenység végzésére jogosító engedélyek (cégbejegyzés, cégbírósági igazolás) hiteles másolatát, ha a tevékenység végzése engedélyhez kötött, a tevékenység végzésére feljogosító engedély hiteles másolatát.

(4) Ingatlan, ingatlanrész bérbeadása esetén a bérleti jogot a pályázók közül az szerzi meg, aki a pályázók közül a legmagasabb bérleti díj fizetésére tesz ajánlatot. Ingatlan elidegenítése esetén az szerezheti meg az ingatlan tulajdonjogát, aki legkedvezőbb vételárat ajánlja. Ettől eltérni akkor lehet, ha egyéb szempontokra is figyelemmel összességében gazdaságilag és településpolitikailag előnyösebb ajánlat is érkezett.

(5) Ingatlan bérbeadására kiírt pályázat esetén, ha az eredménytelen volt, az ingatlan ajánlatkérési felhívás keretében is hasznosítható, melyre a tevékenységi kör és az ajánlott bérleti díj megjelölésével lehet pályázatot benyújtani.

**11. A forgalomképtelen vagyon feletti rendelkezési jog**

**20. §**

(1) A törzsvagyon körébe sorolt forgalomképtelennek besorolt önkormányzati vagyontárgy, illetve vagyonrész nem elidegeníthető, nem megterhelhető, vállalkozásba, gazdasági társaságba nem apportálható, nem lehet követelés biztosítéka és tartozás fedezete.

(2) Az önkormányzat forgalomképtelen törzsvagyonának használati, vagy hasznosítási jogát átengedni kizárólag az Nvtv. 6. § (1) bekezdésével összhangban lehet.

**12. A korlátozottan forgalomképes vagyon feletti rendelkezési jog**

**21. §**

A közművek - a Nvtv-ben foglaltak kivételével - nem idegeníthetők el, nem megterhelhetők. A közművek működtetési jogát az önkormányzat kizárólag koncesszió útján, törvényben szabályozott módon engedheti át.

**22. §**

(1) A korlátozottan forgalomképesnek besorolt önkormányzati vagyontárgyak elidegenítésének, megterhelésének, vállalkozásba, gazdasági társaságba vitelének, egyéb hasznosításának (bérbeadás) feltételeit törvény, és e rendelet határozza meg.

(2) Az intézményi feladat, és középület esetén a közfeladat ellátásához szükséges korlátozottan forgalomképes vagyonelemek megszerzéséről, elidegenítéséről, megterheléséről, használatba, vagy bérbeadásáról, más módon történő hasznosításáról, továbbá gazdasági vagy közhasznú társaságba való beviteléről a képviselő-testület dönt.

(3) Az önkormányzat tulajdonában lévő műemlék épületek, építmények, védett természeti területek, továbbá történeti (régészeti) emlék vonatkozásában a vagyonkezelői jog létesítéséhez az illetékes miniszter hozzájárulása is szükséges.

(4) A 20. § (1)-(3) bekezdéseinek hatálya alá nem tartozó korlátozottan forgalomképes ingatlanok nem idegeníthetők el. Szolgalmi joggal, vezetékjoggal, jelzálogjoggal való megterhelésük lehetséges. Ezen ingatlanok bérbeadásáról, megterheléséről, más módon történő hasznosításáról a képviselő-testület dönt.

**13. Forgalomképes vagyon feletti rendelkezési jog**

**23. §**

Az önkormányzat üzleti vagyona vállalkozásba vihető, melyről értékhatártól függetlenül a képviselő-testület dönt. Az önkormányzat olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.

**24. §**

Az önkormányzat a kötelező feladatainak ellátására gazdasági társaságban részt vehet, azonban közkereseti társaság tagja nem lehet, betéti társaságnak pedig csak kültagja lehet.

**25. §**

A képviselő-testület egyedi döntése alapján az önkormányzat ideiglenesen szabaddá váló pénzeszközeiből kizárólag állami garanciával rendelkező értékpapír vásárolható.

**14. Önkormányzati vagyonkezelő szervek**

**26.§**

(1) Önkormányzati vagyonkezelő szervek az önkormányzat által fenntartott költségvetési szervek, melyek gazdálkodásuk megszervezésének módjára tekintettel

a) önálló működő és gazdálkodó szerv,

b) önállóan működő szerv.

(2) A Képviselő-testület a vagyonkezelő szervek eseténben - az alapításról szóló   okiratban határozza meg a közfeladat ellátásának biztosítása érdekében rendelkezésre bocsátandó vagyoni kört.

**15. Vagyonkezelő szervek vagyonnal kapcsolatos**

**jogai és kötelezettségei**

**27.§**

(1) Az önkormányzat vagyonkezelő szerveit megilleti a működés feltételeként rájuk bízott vagyonra vonatkozóan az ingyenes használat joga.

(2) A vagyonkezelő szervek kötelesek a rájuk bízott vagyont megőrizni és a rendes gazdálkodás szabályai szerint használni, hasznosítani és gyarapítani.

(3) A vagyonkezelő szervek jogosultak, illetve kötelesek a működés feltételeként rájuk bízott vagyontárgyak:

a) birtoklásra, használatára, hasznainak szedésére, a birtokvédelemre

b) bérbeadásra és egyéb hasznosításra, használat engedélyezésére

c) ingó vagyontárgyak szerzésére, elidegenítésére

d) közterhek viselésére.

(4) A vagyonkezelő szervek, mint önálló jogi személyek, saját nevükben és jogi személyiségük alapján tulajdont szerezhetnek, de a vagyon annak megszerzését követően önkormányzati tulajdonná válik. A szervezet vagyonkezelői joga nem terjed ki az ingatlan vagyon bármilyen módon történő tulajdonos változására és jogokkal való terhelésére.

(5) A vagyonkezelő szervek kötelesek a kezelésükben lévő vagyontárgyak fenntartásával, üzemeltetésével, karbantartásával kapcsolatos feladatok ellátására.

(6) A vagyonkezelő beruházást, felújítást csak a költségvetési rendeletben szabályozott módon és keretekben végezhet.

**28.§**

(1) A vagyonkezelő szerv vezetője - a vagyonkezelő szervezet alapító okiratában, vagy társasági szerződésében, illetve a vagyonkezelési szerződésben meghatározott tevékenységi körén és mértéken belül, az alaptevékenység sérelme nélkül – jogosult feleslegessé vált ingó vagyontárgyakból értékesíteni:

a) a számviteli előírások alapján készletnek minősülő vagyontárgyakat értékhatárra tekintet nélkül;

b) a számviteli előírások alapján tárgyi eszköznek minősülő vagyontárgyakat 100.000,-Ft-ig, a 100.000,- Ft értéket meg nem haladó vagyoni értékű jogokat.

(2) A vagyon értékesítését megelőzően az értékesítést bonyolító köteles a többi önkormányzati költségvetési szervet a feleslegessé vált vagyonról értesíteni, a megkeresett szervek legkésőbb 2 héten belül kötelesek választ adni. Ha a megadott határidőn belül nyilatkozat nem érkezik, vagy nemleges válasz érkezik, a feleslegessé vált vagyon értékesíthető.

(3) A vagyon hasznosításából származó bevétel a vagyonkezelőt illeti meg. Vagyonkezelő a fenti bevételt a rendelkezésére bocsátott vagyon megőrzésére, karbantartására, illetve egyéb tárgyi eszközök vásárlására köteles fordítani.

**16. Vagyonkezelői jog létrehozása**

**29. §**

(1) Az önkormányzati közfeladatok hatékonyabb ellátása érdekében az önkormányzat a tulajdonában levő nemzeti vagyonra a Mötv. 109. §-ában és az Nvtv. 11. § (11)-(9) bekezdésében meghatározott szabályok szerint, a közfeladat egyidejű átadása mellett – vagyonkezelői jogot létesíthet.

(2) A vagyonkezelői jog megszerzése írásban megkötött vagyonkezelői szerződéssel történhet. Vagyonkezelői jog kizárólag az Nvtv-ben meghatározott személyekkel köthető.

(3) A vagyonkezelői jog – ha jogszabály másként nem rendelkezik – a szerződés megkötésével keletkezik. Ingatlanra vonatkozó, szerződésen alapuló vagyonkezelői jog az ingatlan-nyilvántartásba történő bejegyzéssel jön létre, a vagyonkezelőt azonban a szerződés megkötésének időpontjától kezdve megilletik a vagyonkezelő jogai és terhelik kötelezettségei.

(4) A vagyonkezelési szerződésnek az önkormányzati közfeladatra vonatkozó ágazati jogszabályokban meghatározottakon, valamint a Ptk. szerződésekre vonatkozó általános szabályaiban foglaltakon kívül tartalmaznia kell különösen az alábbiakat:

a) a vagyonkezelő által kötelezően ellátandó önkormányzati közfeladatot és hozzá kapcsolódóan a vagyonkezelő által ellátható egyéb tevékenységek pontos megjelölését,

b) a vagyonkezeléssel érintett vagyontárgyaknak a számviteli nyilvántartásával megegyező tételes jegyzékét, azon belül a kötelező önkormányzati feladathoz kapcsolódó vagyon érték szerinti megjelölését,

c) a vagyonkezelésbe adott vagyonnal való gazdálkodásra vonatkozó rendelkezéseket és a vagyonnal való vállalkozás feltételeit,

d) a vagyonkezelői jog megszerzésének az ellenértékét, vagy az ingyenesség tényét,

e) a vagyonkezelőnek, mint az önkormányzati vagyon-nyilvántartáshoz szükséges adatszolgáltatási kötelezettnek a vagyonkezelésbe vett vagyontárgyakkal kapcsolatos kötelezettsége teljesítésének módját és formáját,

f) az önkormányzati vagyon kezeléséből az önkormányzatot megillető befizetések teljesítésére és a vagyonkezelésbe adott vagyonnal történő elszámolásra vonatkozó rendelkezéseket,

g) az elszámolási kötelezettség tartalmát, ideértve a vagyonnal való folyamatos, valamint a vagyonkezelés megszűnésével keletkező elszámolást, továbbá az önkormányzati költségvetést megillető bevételek és a költségeknek az egyéb bevételektől történő elhatárolásának módját,

h) a vagyonkezelési szerződés időtartamát,

i) a vagyonkezelési szerződés megszűnésének eseteit, valamint a szerződés felmondásának egyéb okait,

j) a vagyonkezelési szerződés megszűnése esetére a közfeladat folyamatosságának biztosítása érdekében a felek által teljesítendő szolgáltatásokat és elszámolást,

k) a vagyonkezelői jog gyakorlásának az ellenőrzését,

l) a vagyonkezeléssel kapcsolatos számviteli és adatszolgáltatás tartalmát, formáját és határidejét.

(5) A vagyonkezelői jog ugyanazon vagyontárgyra, meghatározott eszmei hányadok szerint több személyt is megillethet. Ilyen esetben a vagyontárgy birtoklásának, használatának és a hasznok szedésének szabályait, az egyes vagyonkezelőket megillető jogokat és kötelezettségeket a vagyonkezelési szerződésnek tartalmaznia kell.

(6) Az önálló vagyonelemek külön-külön és összességükben is vagyonkezelésbe adhatók.

**17. A vagyonkezelői jog gyakorlása**

**30. §**

A vagyonkezelő köteles:

a) viselni a vagyonhoz kapcsolódó terheket,

b) teljesíteni a jogszabályban és a vagyonkezelési szerződésben előírt, az önkormányzati vagyonra vonatkozó nyilvántartási, adatszolgáltatási és elszámolási kötelezettséget és egyéb kötelezettségeket, úgy, hogy a vagyonkezelésbe vett vagyon használatából, működtetéséből származó bevételeit, a közvetlen költségeit és ráfordításait elkülönítetten köteles nyilvántartani,

c) évente elszámolni a vagyonkezelésbe vett vagyon után elszámolt és a bevételekben megtérülő értékcsökkenés összegének felhasználásáról,

d) gondoskodni a vagyon értékének megőrzéséről, állagának megóvásáról, üzemképes állapotának fenntartásáról, a szükséges felújítási munkák elvégzéséről,

e) tűrni az önkormányzat vagyonkezelésre vonatkozó ellenőrzéseit, valamint közreműködni az ilyen ellenőrzésekben,

f) gondoskodni az önkormányzat törzsvagyona körébe tartozó ingatlanok állagmegőrzéséről, felújításáról, korszerűsítéséről,

g) a tőle elvárható gondossággal eljárni a kezelt vagyon működtetése során, e kötelezettség teljesítéséért a vagyonkezelő szervezet vezetője felel.

**31. §**

(1) A tulajdonos önkormányzat követelheti a rendeltetés- vagy szerződésellenes használat megszüntetését, továbbá az ilyen használatból eredő kár megtérítését. Amennyiben az ilyen használat tovább folyik, vagy a kezelt vagyont fenyegető veszély súlyossága miatt a kifogásolt használat megszüntetésének követelése sem vezetne eredményre, az önkormányzat a szerződést azonnali hatállyal felmondhatja és kártérítést követelhet.

(2) A vagyonkezelő köteles a vagyont fenyegető veszélyről és a beállott kárról haladéktalanul értesíteni a tulajdonost - ideértve azt az esetet is, ha őt harmadik személy a jogainak gyakorlásában akadályozza -, köteles továbbá mindent megtenni a veszély elhárítása és a kár következményeinek megszüntetése érdekében.

(3) A vagyonkezelő felelős minden olyan kárért, amely a rendeltetésellenes vagy szerződésellenes használat következménye kivéve, ha bizonyítja, hogy úgy járt el, ahogy adott helyzetben az önkormányzati vagyon kezelőjétől elvárható.

**18. Vagyonkezelői jog ellenértéke**

**32. §**

(1) A képviselő-testület a polgármester javaslata alapján dönt a vagyonkezelői jog ellenértékéről, vagy a vagyonkezelői jog ingyenes átengedéséről. A vagyonkezelői jog ellenértékének meghatározásához szükség szerint szakértői szakvélemény kérhető.

(2) Amennyiben a vagyonkezelői jog megszerzésének és gyakorlásának ellenértéke meghatározott pénzösszeg, azt a vagyonkezelési szerződésben foglaltaknak megfelelően egy összegben vagy meghatározott rendszerességgel kell megfizetni.

(3) Az ellenértékként végzett tevékenység hónapokban vagy években meghatározott időtartamra eső, pénzben kifejezett értékét a vagyonkezelési szerződésnek tartalmaznia kell. Ellenértékként végzett tevékenységnek minősül különösen a vagyonkezelésbe vett vagyontárgyak értékcsökkenését meghaladóan végzett, azok értékét növelő felújítás, beruházás, továbbá az üzemeltetési költségek körében nem tartozó állagvédelem.

(4) A (3) bekezdés szerint elvégzett tevékenység értékét a vagyonkezelőnek bizonylatokkal – így különösen előzetes tételes költségvetéssel és számlákkal – kell igazolnia, és arról a vagyonkezelési szerződésben meghatározott módon és gyakorisággal, de legalább évente a képviselő-testület részére be kell számolnia. A polgármester a Hivatal közreműködésével köteles a beruházás helyszínén az elvégzett munkákat ellenőrizni.

(5) Amennyiben a vagyonkezelői jog megszerzésének vagy gyakorlásának ellenértéke részben vagy egészben a vagyonkezelésbe vett vagyontárgyon végzett (3) bekezdés szerinti tevékenység, a vagyonkezelési szerződésben rögzíteni kell, hogy az önkormányzat az e tevékenységgel összefüggő általános forgalmi adó fizetési kötelezettségét áthárítja a vagyonkezelőre.

**33. §**

Az önkormányzat, mint tulajdonos a vagyonkezelés ellenőrzését a Hivatal közreműködésével, továbbá az Mötv. alapján a belső ellenőrzés keretében biztosítja. Az ellenőrzés, vizsgálat eredményéről be kell számolni a képviselő-testületnek.

**19. Nem lakás céljára szolgáló helyiségek, önkormányzati ingatlanok bérbeadása**

**34. §**

(1) Az önkormányzat a nem lakás céljára szolgáló helyiségeket nyilvános pályázati felhívás keretében, a legkedvezőbb bérleti díjat ajánló részére adja bérbe.

(2) A bérlet időtartalma meghatározott idejű, legfeljebb 10 év lehet.

(3) A helyiség csak olyan célra vehető igénybe, amelynek gyakorlása során

a) a helyiség nem rongálódik, a célszerű használathoz szükséges átalakítása költséget az igénylő magára vállalja,

b) a helyiség környezetét nem szennyezi, a környéken lakók nyugalmát nem zavarja.

(4) A bérlő kiválasztásáról és a bérleti díj meghatározásáról a képviselő-testület határozattal dönt.

(5) A helyiségbérleti szerződést a képviselő-testület határozatában foglaltaknak megfelelően a polgármester köti meg a bérlővel.

**35. §**

(1) A bérlő a helyiségbe más személyt csak a bérbeadó írásbeli hozzájárulásával fogadhat be.

(2) A bérlő a helyiség bérleti jogát csak a bérbeadó hozzájárulásával cserélheti el. A cseréhez abban az esetben lehet hozzájárulni, ha a helyiség használata, illetve az abban gyakorolt tevékenység nem módosul és a szerződésben foglalt feltételek nem változnak.

(3) A helyiségre kötött szerződést cserehelyiség biztosítása nélkül fel kell mondani, ha a bérlő:

a) a bérleti díjat a fizetésre megállapított időpontig nem fizeti meg, és a teljesítésre szóló írásbeli felhívásban 8 napos határidőig sem tesz eleget,

b) a szerződésben vállalt, vagy jogszabályban előírt lényeges kötelezettségét a bérlő nem teljesíti,

c) az együttélés követelményeivel ellentétes, botrányos, tűrhetetlen magatartást tanúsít,

d) a helyiséget, illetve a területet rongálja, vagy a rendeltetésükkel ellentétesen használja,

e) a helyiséget a bérbeadó írásbeli hozzájárulása nélkül átruházza, illetve használatba adja.

(4) A (3) bekezdésben foglalt esetekben cserehelyiség biztosítása nélkül 15 napos helyiség-átadási határidővel mond fel írásban a bérbeadó.

**20. A vagyongazdálkodási terv**

**36. §**

(1) A képviselő-testület a tulajdonában lévő nemzeti vagyon rendeltetésének megfelelő biztosítása céljából, az önkormányzat teherbíró képességéhez igazodó, közép- és hosszú távú vagyongazdálkodási tervet készít.

(2) A vagyongazdálkodási terv tartalmazza az önkormányzat teljes vagyonának kezelésére, hasznosítására, gyarapítására vonatkozó aktuális célkitűzéseket, és az önkormányzati feladatok ellátása érdekében feleslegessé vált vagyontárgyak értékesítésére, hasznosítására vonatkozó javaslatokat.

(3) A vagyongazdálkodási terv teljesítéséről évente egyszer a beruházási koncepció részeként a polgármester a képviselő-testületnek beszámol.

**21. Záró rendelkezések**

**37. §**

(1) E rendelet 2020. november 1. napján lép hatályba.

(2) Hatályát veszti Halimba Község Önkormányzata Képviselő-testületének az önkormányzat vagyonáról, a vagyonnal való gazdálkodás szabályairól szóló 9/2013. (VI.27.) önkormányzati rendelete.

Halimba, 2020. október 28.

|  |  |
| --- | --- |
| **Kovácsné Véber Eszter**  polgármester | **dr. Németh Mária Anita**  jegyző |

1. melléklet a 19/2020. (X.30.) önkormányzati rendelethez

**Halimba Község Önkormányzata forgalomképtelen törzsvagyona**

|  |  |  |  |
| --- | --- | --- | --- |
| **A** | **B** | **C** | **D** |
| **Sorszám** | **Elhelyezkedés** | **Helyrajzi szám** | **Megnevezés** |
| 1. | belterület | 3/4 | közút (Kossuth köz) |
| 2. | belterület | 4 | kivett beépítetlen terület |
| 3. | belterület | 20 | kivett beépítetlen terület |
| 4. | belterület | 25/1. | út |
| 5. | belterület | 30/1 | Kossuth u. |
| 6. | belterület | 52 | Kossuth u. |
| 7. | belterület | 73 | Kossuth u. |
| 8. | belterület | 75/2 | közterület (Kossuth u.) |
| 9. | belterület | 75/25 | közterület (Ifjúság- Béke összekötő) |
| 10. | belterület | 75/26 | közterület (Ifjúság u.) |
| 11. | belterület | 75/38 | közút (Ifjúság köz) |
| 12. | belterület | 75/5 | közterület |
| 13. | belterület | 89 | közterület (Dózsa u.) |
| 14. | belterület | 125/3 | közterület (Rákóczi u.) |
| 15. | belterület | 160 | közterület (Bányász u.) |
| 16. | belterület | 197 | közterület (Petőfi u.) |
| 17. | belterület | 219 | közterület (Petőfi u.) |
| 18. | belterület | 238/2 | közterület (Akácfa u.) |
| 19. | belterület | 267 | közterület (Béke u.) |
| 20. | belterület | 274 | közterület (Ady u.) |
| 21. | belterület | 294 | közterület (Rózsa u.) |
| 22. | belterület | 335 | közterület (Arany J. u.) |
| 23. | belterület | 344 | közút (Vörösmarty köz) |
| 24. | belterület | 361 | közterület (Vörösmarty u.) |
| 25. | belterület | 393/1 | beépítetlen terület |
| 26. | belterület | 393/2 | út |
| 27. | belterület | 393/9 | árok |
| 28. | belterület | 393/23 | beépítetlen terület |
| 30. | belterület | 393/34 | beépítetlen terület |
| 31. | belterület | 393/35 | út |
| 32. | belterület | 393/36 | út |
| 33. | belterület | 393/37 | beépítetlen terület |
| 34. | belterület | 393/48 | beépítetlen terület |
| 35. | külterület | 011/32 | közút |
| 36. | külterület | 011/39 | közút |
| 37. | külterület | 014/1. | közút |
| 38. | külterület | 014/2 | közút |
| 39. | külterület | 020/1 | árok |
| 40. | külterület | 020/2 | árok |
| 41. | külterület | 026/10 | út |
| 42. | külterület | 039/7 | út |
| 43. | külterület | 042/19 | közút |
| 44. | külterület | 043/4 | közút |
| 45. | külterület | 052 | árok |
| 46. | külterület | 062/9 | közút |
| 47. | külterület | 065/34 | út |
| 48. | külterület | 065/37 | közút |
| 49. | külterület | 077/14 | árok |
| 50. | külterület | 079 | út |
| 51. | külterület | 088 | árok |

1. melléklet a \_/2020. (\_.\_) önkormányzati rendelethez

**Halimba Község Önkormányzata nemzetgazdasági szempontból kiemelt korlátozottan forgalomképes vagyona**

|  |  |  |  |
| --- | --- | --- | --- |
| **A** | **B** | **C** | **D** |
| Sorszám | **Elhelyezkedés** | **Helyrajzi szám** | **Megnevezés** |
| 1. | belterület | 220/4 | Művelődési Ház |

1. melléklet a \_/2020. (\_.\_) önkormányzati rendelethez

**Halimba Község Önkormányzatának korlátozottan forgalomképes vagyona**

|  |  |  |  |
| --- | --- | --- | --- |
| **A** | **B** | **C** | **D** |
| **Sorszám** | **Elhelyezkedés** | **Helyrajzi szám** | **Megnevezés** |
| 1. | belterület | 71 | szennyvíztisztító |
| 2. | belterület | 72 | temető |
| 3. | belterület | 142 | óvoda |
| 4. | belterület | 215/3 | polgármesteri hivatal |
| 5. | belterület | 217 | orvosi rendelő |
| 6. | belterület | 258 | általános iskola |
| 7. | külterület | 020/3 | Vízmű Cseres |
| 8. | külterület | 041/9 | autóbuszváró (Ifjúság utca) |
| 9. | külterület | 042/2 | víziközmű |

1. melléklet a \_/2020. (\_.\_.) önkormányzati rendelethez

**Halimba Község Önkormányzatának forgalomképes vagyona**

|  |  |  |  |
| --- | --- | --- | --- |
| **A** | **B** | **C** | **D** |
| **Sorszám** | **Elhelyezkedés** | **Helyrajzi szám** | **Megnevezés** |
| 1. | belterület | 24 | kivett beépítetlen terület |
| 2. | belterület | 59 | Kossuth u. 79. szolgálati lakás |
| 3. | belterület | 70 | kivett beépítetlen terület, kert |
| 4. | belterület | 75/49 | kert |
| 5. | belterület | 94/10 | beépítetlen terület, kert |
| 6. | belterület | 159 | munkásszálló |
| 7. | belterület | 188 | Emlékház |
| 8. | belterület | 198 | üzletsor |
| 9 | belterület | 215/5 | lakóház, Petőfi u. 18. |
| .10. | belterület | 215/6 | tűzoltószertár |
| 11. | belterület | 216/1 | műhely |
| 12. | belterület | 216/2 | raktár, gazdasági épület |
| 13. | belterület | 238/20 | beépítetlen terület |
| 14. | belterület | 255/1 | beépítetlen terület |
| 15. | belterület | 255/3 | lakóingatlan, Petőfi u. 49. |
| 16. | belterület | 260/2 | udvar |
| 17. | belterület | 336/1 | beépítetlen terület |
| 18. | belterület | 393/54 | beépítetlen terület |
| 19. | belterület | 393/53 | beépítetlen terület |
| 20. | belterület | 393/52 | beépítetlen terület |
| 21. | belterület | 393/51 | beépítetlen terület |
| 22. | belterület | 393/50 | beépítetlen terület |
| 23. | belterület | 393/49 | beépítetlen terület |
| 24. | belterület | 393/47 | beépítetlen terület |
| 25. | belterület | 393/46 | beépítetlen terület |
| 26. | belterület | 393/45 | beépítetlen terület |
| 27. | belterület | 393/44 | beépítetlen terület |
| 28. | belterület | 393/43 | beépítetlen terület |
| 29. | belterület | 393/42 | beépítetlen terület |
| 30. | belterület | 393/41 | beépítetlen terület |
| 31. | belterület | 393/40 | beépítetlen terület |
| 32. | belterület | 393/33 | beépítetlen terület |
| 33. | belterület | 393/32 | beépítetlen terület |
| 34. | belterület | 393/31 | beépítetlen terület |
| 35. | belterület | 393/30 | beépítetlen terület |
| 36. | belterület | 393/29 | beépítetlen terület |
| 37. | belterület | 393/28 | beépítetlen terület |
| 38. | belterület | 393/27 | beépítetlen terület |
| 39. | belterület | 393/26 | beépítetlen terület |
| 40. | belterület | 393/25 | beépítetlen terület |
| 41. | belterület | 393/24 | beépítetlen terület |
| 42. | belterület | 393/22 | beépítetlen terület |
| 43. | belterület | 393/21 | beépítetlen terület |
| 44. | belterület | 393/20 | beépítetlen terület |
| 45. | belterület | 393/19 | beépítetlen terület |
| 46. | belterület | 393/18 | beépítetlen terület |
| 47. | belterület | 393/17 | beépítetlen terület |
| 48. | belterület | 393/16 | beépítetlen terület |
| 49. | belterület | 393/15 | beépítetlen terület |
| 50. | belterület | 393/14 | beépítetlen terület |
| 51. | belterület | 393/13 | beépítetlen terület |
| 52. | belterület | 393/12 | beépítetlen terület |
| 53. | belterület | 393/11 | beépítetlen terület |
| 54. | belterület | 393/10 | beépítetlen terület |
| 55. | belterület | 393/8 | beépítetlen terület |
| 56. | belterület | 393/7 | beépítetlen terület |
| 57. | belterület | 393/6 | beépítetlen terület |
| 58. | belterület | 393/5 | beépítetlen terület |
| 59. | belterület | 393/4 | beépítetlen terület |
| 60. | belterület | 393/3 | beépítetlen terület |
| 61. | külterület | 011/12 | erdő |
| 62. | külterület | 021/1 | gyep |
| 63. | külterület | 021/3 | erdő |
| 64. | külterület | 025/1 | szántó |
| 65. | külterület | 026/9 | erdő |
| 66. | külterület | 026/11 | erdő |
| 67. | külterület | 027 | erdő |
| 68. | külterület | 036/4 | vízmű |
| 69. | külterület | 036/18 | gyep |
| 70. | külterület | 036/20 | gyep |
| 71. | külterület | 036/26 | erdő |
| 72. | külterület | 037/1 | szántó |
| 73. | külterület | 037/3 | szántó |
| 74. | külterület | 037/4 | szántó |
| 75. | külterület | 037/5 | szántó |
| 76. | külterület | 037/6 | szántó |
| 77. | külterület | 037/7 | szántó |
| 78. | külterület | 037/8 | szántó |
| 79. | külterület | 037/9 | szántó |
| 80. | külterület | 037/22 | szántó |
| 81. | külterület | 037/24 | szántó |
| 82. | külterület | 038/9 | szántó |
| 83. | külterület | 038/10 | szántó |
| 84. | külterület | 038/11 | szántó |
| 85. | külterület | 038/20 | szántó |
| 86. | külterület | 039/6 | telephely |
| 87. | külterület | 041/4 | szántó |
| 88. | külterület | 065/21 | bányatelek |
| 89. | külterület | 077/15 | szántó |
| 90. | belterület | építmény | EFOP játszótér |